**ELŐTERJESZTÉS**

**2015. április 27.-i képviselő-testületi ülésre**

Kossuth u. 20. szám alatti önkormányzati lakás felújítása

Tisztelt Képviselő-testület!

A Kossuth u. 20. szám alatt található önkormányzati tulajdonú lakásból a bérlő kiköltözött, de a lakás jelenlegi állapotában használhatatlan. Ahhoz, hogy a lakást továbbra is bérbe tudjuk adni elengedhetetlen annak teljes körű felújítása.

A lakás állapotát egy helyi vállalkozóval felmértük. A közmű alapvezetékek teljes mértékben használhatatlanok, illetve elavultak, valamennyi hideg és meleg burkolat cserére szorul, a nyílászárók (kivéve a külső nyílászárókat) cserére szorulnak, a falakat újra kell vakolni és festeni. A lakásba a gázcsonk nem lett bevezetve. A felmérés eredményét jelen előterjesztés mellé csatolom, és javasolom a felújítást.

Kincsesbánya, 2015. április 20.

 Bajkai János

 polgármester

Határozati javaslat

**Kincsesbánya Község Önkormányzata Képviselő-testületének**

**../2015. (IV….) határozata**

**Kossuth u. 20. szám alatti önkormányzati lakás felújítása**

Kincsesbánya Községi Önkormányzat Képviselő-testülete a Kossuth u. 20. szám alatti önkormányzati lakás felújítása kapcsán az alábbi döntést hozta.

A felmérés alapján a kivitelezési munkák elvégzésével Farkas Flórián helyi vállalkozót bízza meg a képviselő-testület. A felújítás bruttó 3 078 000 Ft.

Felelős: polgármester

Határidő: azonnal és folyamatos